open-index/open-wikipedia-markdown huggingface dataset:
Nefail Piraniqi

**Nefail Piraniqi** (Shkodër, 18 mars 1940) është një aktor shqiptar.

Pasioni i tij për teatrin do të bëjë që të jetë një spektator i rregullt i shfaqjeve artistike në Teatrin e Vjetër në Shkodër, por pjesëmarrjet e tij të para artistike do të jenë në moshën 18 vjeçare, në vitin 1958, me grupin amator të baletit të Shtëpisë së Kulturës së qytetit. Vazhdon me këtë grup deri në vitin 1964, vit në të cilin fillon si aktor amator në grupin e Klubit Artistik të Artizanat-veshmbathjes ku do të punojë me regjisoren e njohur të Teatrit “Migjeni”, Violeta Sekuj. Pas 5 vjetësh, në vitin 1969 do të realizojë ëndrrën e tij për të qënë pjesë e trupës profesioniste të Teatrit “Migjeni”. Në skenën e këtij teatri do të interpretojë më se 70 role ku mund të përmendim interpretimin e rolit të Djalit të fanatikut tek komedia “Çifti i lumtur”, rolit të xha Halilit tek drama “Fytyra e dytë” e Drita Agollit, rolin e Hamzait tek “Nora” e Andrea Skanjetit, rolit të Thomait tek komedia “Një burrë skarco”, rolit të Ujkut ujkut tek “Shpartallimi” etj.

Në kinematografi ka luajtur rreth 13 role, kryesisht role të dyta. Këtu mund të përmendim rolin e Pjetrit në filmin televiziv “Ditët që sollën pranverën” në vitin 1979, rolin e Zefit në filmin “Një natë pa dritë” në vitin 1981, rolin e Aliut në filmin “Ura dhe kështjella” në vitin 1984, rolin e Ndreut, hanxhiut tek filmi “Të paftuarit” në vitin 1985, rolin e Shoferit në filmin “Vrasje në gjueti” në vitin 1987 etj.

Përveç punës së tij si aktor ai ka shkruar artikuj mbi artin në gazeta të ndryshme si psh gazeta “Jeta e Re”, “Puna”, “Zëri i popullit”, “Ushtima e Maleve”, “Cukali”, “Kukësi i Ri” dhe së fundi në gazetën “Humori Shkodran”.
Në 8 shkurt të vitit 1996 Nefail Piraniqi ndahet nga jeta dhe nga familja e tij e dashur.

## Filmografia 
* 1979 - *Ditët që sollën pranverën* ..... Pjetri
* 1981 - *Një natë pa dritë* ..... Zef
* 1982 - *Qortimet e vjeshtës*... 
* 1982 - *Flaka e maleve*.... 
* 1982 - *Besa e kuqe* ..... Bib Ndou
* 1983 - *Fundi i një gjakmarrjeje*.... Xhandari
* 1984 - *Ura dhe kështjella* ..... Ali
* 1984 - *Militanti*.... Drejtorit i burgut
* 1984 - *Koha nuk pret* ..... Shaqir aga
* 1985 - *Te paftuarit* ..... Ndreu
* 1987 - *Vrasje në gjueti*
Arben Derhemi

**Arben Derhemi** ka lindur më 1 shtator 1969 në Tiranë. U diplomua aktor në Akademinë e Arteve të Bukura në vitin 1994. Ne vitin 2007 u speializua për “Kurimin dhe Manaxhimin Teatror të Qyteteve Antike”, Ancona, Itali.

Ende student filloi karrierën si aktor në filmin “Një djalë dhe një vajzë” (Fatosi) të I. Muço dhe K. Mitro si edhe në filmin “Këtu bën ftohtë” (Petro) nga Pluton Vasi. Kulmi i suksesit në kinematografi konsiderohet seriali televiziv “Njerëz dhe Fate” (Flori) nga Y. Pepo. Nga viti 2000 e në vazhdim ka marrë pjesë në filmat “Ishte Koha për Dashuri” (Flori) të Y. Pepo, “Shqetësimet e një obezi” (Dashnori) P. Vasi, seriali televiziv “Familjet” (Toni) të S. Racaj, “Home Sweet Home” (Genci), V. Bajgora, “Maya” (Burhami) P. Vasi dhe Matanë Lumit (djali) S. Kanaqi.

Në Teatrin Kombëtar dhe në Akademinë e Arteve te Bukura, interpreton vazhdimisht role si : “Shtrëngata” (Stefano) të Sheksiprit “Kalorësit” (Agorakritos) të Aristofanit, “Kohë e Çmendur” (Djali) të Ruzhdi Pulahës, “Mbretëresha e Bukur” (Rei Duli) nga Babis Cikrilopulos, "6 Vjet Shtatzënë" (Bebja) nga Babis Cikrilopulos, “Pentekost” (Ministri i Kthimit në Identitet) të D. Edgar, “Mashtruesi i grave” (Vasily Ivanovic), “Llotaria e Humbur” (Frensis), “Kërcuri” (Todo) nga Pëllumb Kulla, “Kopraci” (Kleanti) nga Molier, “Opera për tre grosh” (Rrëfimtari), nga Brecht, “Hijet e Natës” (Haliti) nga Vedat Kokona , “Hipokritët” (Aristidhi), “Babai” (djali i shtëpisë), nga Ruzhdi Pulaha, “Ne të gjithë këndonim Margaritën” (Petro Fotografi) nga Bashkim Hoxha, “Trojanët” (Menelau) nga Euripidi, “Poshtëpërjetat e Dashurisë” (Meki Thika) nga Brecht, “Filumena Marturano” (Roberto) nga Eduardo De Filippo, “Menaxheria e Qelqtë” (Tommy) nga Tennesy Williams, “Forca e Zakonit” (Zbutësi i kafshëve) nga Thomas Bernhard, “Riverside Drive” (Jim Swain) Woody Allen, "Henri i VI" William Shakespeare,"Johan Padan dhe Amerikat" Dario Fo.

## FILMOGRAFIA 
* Matanë Lumit (djali)
* Maya - 2011, (Burhami)
* Home Sweet Home (Genci)
* Familjet - 2009, (Toni) 
* Shqetësimet e një obezi - 2008, (Dashnori)
* Ishte Koha për Dashuri - 2004, (Flori)
* Njerëz dhe Fate - 2002 (Flori)
* Këtu bën ftohtë - (Petro)
* Një djalë edhe një vajzë - 1990, (Fatosi)

Të tjera
-	Festiavali i Filmit –Madrid. Nominuar për kategorinë: Aktori më i mirë jo protagonist në rolin e Burhanit, filmi Maya.
-	2010 Çmimet Kult. Nominuar për kategorinë: “Aktori më i mirë i vitit 2010” me shfaqjen “Forca e Zakonit”.
-	Dublues i mbi 500 roleve kryesore në filmat e animuar te Walt Disney.
-	Narrator i mbi 4000 filmave dokumentar në televizionin Vizion Plus dhe platformave digitale TRING dhe DIGIT-ALB.
-	Rrëfimtar i mbi 200 dokumentarëve televiziv TUNEL të gazetarit Fatos Baxhaku dhe me regji të Esat Musliu.
Gjon Kola

**Gjon Kola** aktor shqiptar. Ka lindur me 14 qershor 1946 ne Tirane. Gjon Kola është një aktor i Teatrit "Migjeni" të qytetit të Shkodrës. Ka interpretuar në disa filma artistikë, njëë nga keto edhe në filmin Një sy mbyllur
## Kinematografi
Elez Kadria

**Elez Kadria** është aktor dhe regjisor shqiptar.

Elez Kadria ka lindur në 6 maj të vitit 1941 në qytetin e Shkodrës. Pas mbarimit të studimeve të larta Shkollën e Lartë për Aktor "Aleksandër Moisiu" pranë Teatrit Popullor (sot Teatri Kombëtar) fillon në vitin 1965 punë si aktor në Teatrin "Migjeni" të qytetit të Shkodrës. Roli i tij i parë në kinematografi do të jetë roli i Fatosit në filmin "Detyrë e posaçme" në vitin 1963. Ka interperetuar gjithsej në 10 filma artistikë dhe televizivë.
Vepra më e fundit regjisoriale e regjisorit Elez Kadria është regjia e komedisë “Milioner pa asnjë kacidhe” e Dionis Bubanit të vënë në skenë në Teatrin e këtij qyteti në datën 12 nëntor 2005.

Kinematografi

1984 -- Koha nuk pret (Film TV)....................Abdullah Varoshi (Miku)

1984 -- Militanti......................................majori Ndrec Kola,Komandanti i Xhandarmërisë

1983 -- Fundi i një gjakmarrje.....................Dani

1983 -- Gracka.......................................Qamil Borodina

1982 -- Besa e kuqe .............................Pjetër Ukakuqi,Kryetari i Komunës

1982 -- Shokët.......................................Gjon Vusha

1979 -- Ditët që sollën pranverën (Film TV)......Kapobanda

1977 -- Një udhëtim i vështirë....................Sekretari i Partisë

1966 -- Oshëtimë në bregdet......................Maliqi

1963 -- Detyrë e posaçme .........................Fatosi
Astrit Hasani

**Astrit Hasani** aktor shqiptar.

Astrit Hasani ka lindur në 27 gusht të vitit 1954 në qytetin e Përmetit. Pas përfundimit të studimeve të larta në Institutin e Lartë të Arteve (sot Akademia e Arteve) fillon punën në Teatrin "Bylis" të qytetit të Fierit. Të shumtë janë rolet e tij si në teatër ashtu edhe në kinematografi. Roli i parë i aktorit Astrit Hasani në kinematografi do të ishte ai i Tomës në filmin "Besa e kuqe" në vitin 1982 kur ishte akoma në vitet e shkollës së lartë. Interpretim tjetër i tij do të jetë ai i Komandantit të Postës Kufitare në filmin "Gjurmë në dëborë" në vitin 1984. Te shumta jane rolet ne skenen e teatrit bylis, ku më të fundit kanë qenë bashkëpunimet me Pëllumb Kullën e Leka Bungon, në komedinë "Milionieri", si dhe "Fol me zë të ulët".
Jul Nenshati

**Jul Nenshati** aktor shqiptar.

Jul Nenshati ka lindur në 16 shtator të vitit 1961 në qytetin e Shkodrës. Pas mbarimit të studimeve të larta në Institutin e Lartë të Arteve (sot Akademia e Arteve) fillon punën si aktor në Teatrin “Migjeni” të qyteti të Shkodrës.
Roli i tij i parë në kinematografi do të jetë ai i Canit në filmin “Fundi i një gjakmarrje” në vitin 1983. Kryesisht interpreton role të dyta. Interpretimi i tij në një rol kryesor do të jetë në filmat “Kur ndahesh nga shokët” në vititn 1986 ku interpreton rolin e Namikut dhe filmin “Arjana” në vitin 1989 ku interpreton rolin e Fatmirit. Më tej do të interpretojë edhe në filma të tjerë. Mund të përmendim këtu rolin e Nikut në filmin “Bregu i ashpër” në vitin 1988, një rol episodik në filmin “Balada e Kurbinit” në vitin 1989, rolin e të Fejuarit të Erës në filmin televiziv “Unë e dua Erën” në vitin 1990.

**Kinematografi**

1990 - Unë e dua Erën (Film TV).......I fejuari i Erës

1989 - Arjana.........................Fatmiri

1989 - Balada e Kurbinit

1986 - Kur ndahesh nga shokët.........Namiku

1988 - Bregu i ashpër.................Niku

1985 - Dasma e shtyrë.................Deda

1983 - Fundi i një gjakmarrje.........Cani
Muhamet Sheri

**Muhamet Sheri** aktor shqiptar.

Muhamet Sheri ka lindur në 12 Mars të vitit 1948 në qytetin e Fierit. Pas mbarimit të shërbimit të detyrueshëm ushtarak në vitin 1970 fillon studimet ne Institutin e Lartë të Arteve (sot Akademia e Arteve) në Degën e Dramës në Tiranë. Nga viti 1973 fillon punën si aktor ne teatrin “Bylis” te Fierit. Ka interpretuar në më se 40 role në teatër duke marrë edhe disa Çmime në Festivalet e Teatrove në vitet 1978,1983 dhe 1986.
Krahas impenjimit në teatër Muhamet Sheri ka interpretuar edhe 12 role në kinematografi. Këtu mund të përmendim rolin e tij të parë, rolin e brigadierit në filmin "Brazdat", rolin e Bushit tek filmin "Gjeneral Gramafoni" në vitin 1978, rolin e Ndrekës në filmin "Fundi i një gjakmarrje" në vitin 1983, rolin e hanxhiut në filmin "Balada e Kurbinit" në vitin 1989 etj.

**Kinematografi**

1989—Balada e Kurbinit..................................................Hanxhiu

1988—Rikonstruksioni..........................................................Brigadieri

1985—Në prag të jetës.........................................................Pano Manza, babai i Rinës

1983—Fundi i një gjakmarrje..................................................Ndreka

1979—Ne vinim nga lufta.......................................................Malua

1978—Gjeneral Gramafoni.....................................................Bushi

1978—Udha e shkronjave (Film TV)...........................................Çobani

1977—Gunat mbi tela...........................................................Dalip Kamberi

1973—Brazdat....................................................................Brigadieri

**Teatër**

“E bukur shtëpi e vjetër” e Pëllumb Kullës

“Koka e tjetrit” e Marsel Emesë

“Kush e vrau Kastijin”

“Maria Oktober”

“Pusi”

“Shtrigat e Salemit”

2008 -- “Fqinjët “ e Rushdi Pulahës............................................Xha Kosta

1983 -- “Dy Krisma në Paris” e Skifter Këlliçit................................Xhafo Idrizi

1982 -- “Shoku Niqifor” e Pëllumb Kullës

1976 -- “Gjëmimi i atij dimri” e Teodor Laços...........................Hodo Ruzhaj
Enver Plaku

**Enver Plaku** aktor e regjisor shqiptar.
Lindur me: 12 shtator 1939.

Enver Plaku ka punuar në teatrin “Aleksandër Moisiu” në qytetin e Durrësit. Për meritat e tij artistike Enver Plaku është vlerësuar më titullin “Artisti i Merituar”.

**Kinematografi**

1989 -- Balada e Kurbinit

1985 -- Asgjë nuk harrohet......................Shefi i Policisë

1973 -- Operazioni “Zjarri”............................Gjetan Bardhi

1966 -- Vitet e para

1968 -- Regjisor i Operas Bijtë e Skenderbeut. Durres
Sulejman Dibra

**Sulejman Dibra** është aktor shqiptar.

Sulejman Dibra ka lindur më 9 shtator të vitit 1943 në qytetin e Shkodrës. Pas mbarimit të studimeve të larta në Shkollën e Lartë për Aktor “Aleksandër Moisiu” në Tiranë, në vitin 1966 rikthehet në qytetin e Shkodrës për të punuar si aktor profesionist në Teatrin “Migjeni” të këtij qyteti. Në vitin 1969 do të transferohet në Teatrin Popullor (sot Teatri Kombëtar) në Tiranë. Me këtë teatër ka interpretuar në shumë pjesë, si “Arturo Ui” e Bertold Brehtit, “Toka jonë” e Kolë Jakovës, “Prefekti” e Besim Levonjës etj.

Në kinematografi ka interpretuar në 13 role. Roli i tij i parë do të jetë ai partizanit të plagosur në filmin Komisari i dritës. Më tej do të interpretonte rolin e Kiços,agjentit 13 në filmin Njësiti guerril, rolin e Sotir Filipit “Kasketa” në filmin Operacioni Zjarri, rolin e drejtorit të shkollës në filmin Tinguj lufte, rolin e gjeneralit turk në filmin Nëntori i dytë etj.
Roli i tij më i fundit do të jetë në vitin 2009, roli i Myrtezait në filmin Ne dhe Lenini.

Ka dhënë mësim në Institutin e Lartë të Arteve (sot Akademia e Arteve) në degën e aktrimit.

I martuar me pianisten Anita Tartari. Kanë një vajzë, Enin, e cila duke ndjekur rrugën e artit është sot një pianiste e talentuar dhe e njohur në botë.

Për meritat e tij artistike, në vitin 2006 Sulejman Dibra është vlerësuar me Urdhrin "Naim Frashëri i Artë"

## Krijimtaria
### Në filma
2009 -- Ne dhe Lenini.................................................Myrtezai

1998 -- Kolonel Bunker................................................

1997 -- Bolero.........................................................Pronari italian i shtëpisë

1989 -- Balada e Kurbinit......................................Kadër Herzi

1986 -- Guri i besës..................................................Prifti

1983 -- Nëntori i dytë................................................Gjenerali Turk

1981 -- Qortimet e vjeshtës........................................Xha Koli, shitësi i gështenjave

1980 -- Skëterrë '43

1979 -- Ne vinim nga lufta..........................................Partizani

1976 -- Tinguj lufte..................................................Drejtori i shkollës

1975 -- Rrugicat që kërkonin diell (Film TV)......................Jovani

1973 -- Operacioni Zjarri.........................................Sotir Filipi,Kasketa

1969 -- Njësiti guerril...............................................Kiçua, Agjenti 13

1968 -- Prita..........................................................Partizani Cane, ndihmësi i mitralierit Sulo

1966 -- Komisari i dritës............................................Partizani i plagosur në shtëpinë e Dodës gjatë luftës

### Në teatër
*04/03/1971 -- “Arturo Ui” e Bertold Brehti
*04/03/1974 -- “Toka jonë” e Kolë Jakovës
*18/02/1974 -- “Bashkë me agimin” e Kolë Jakovës
*28/11/1973 -- “Prefekti” e Besim Levonjës (Artist i Merituar)
*24/01/1973 -- “Sinjali i Kuq” e Bashkim Kozelit

### Si regjisor teatri
“Toka jonë” e Kolë Jakovës (as/regjisor)

**Çmime e Tituj**

2006 Urdhri “Naim Frashëri i Artë”
Qendra për zhvillim të qëndrueshem të komumnitetit (CSCD) Dibër

Qendra për Zhvillimit të qëndrueshëm të Komunitetit (CSCD) është organizatë jofitimprurëse qytetare e pavarur që punon për të përmbushur misionin e tij:
Zhvillimi rajonal të qëndrueshëm nëpërmjet mobilizimit të komunitetit për përdorimin të qëndrueshëm të resurseve lokale dhe inkurajim drejt integrimit evropian.
CSCD ka objektivat e mëposhtme strategjike:
• Forcimi i kapaciteteve të shoqërisë civile
• Nxitja e bashkëpunimit ndër-kufitar
• Promovimi i burimeve lokale për zhvillim të qëndrueshëm

CSCD punon në sferat programore të mëposhtme:
• Zhvillimi Lokal dhe qeverisje të mirë
• Mjedisi
• Të drejtat e njeriut dhe të rinjve
Qendra për Zhvillim të Qëndrueshëm të Bashkësisë Dibër

Qendra për Zhvillim të Qëndrueshëm Dibër është një shoqatë e qytetarëve me mision veprimi: Zhvillimi rajonal nëpërmjet mobilizimit të bashkësisë për shfrytëzim të qëndrueshëm të resurseve lokale dhe mbështetje në proceset eurointegruese.

Përfshirja e Programit të QZHQB Dibër është orientuar drejt: decentralizimit, marrëdhënieve ndëretnike, administrimit të mirë, lobimit dhe përfaqësimit, transparencës dhe llogaridhënies dhe të drejtat e pakicave.

Programi Vjetor i Punës po zbatohet duke u mbështetur mbi qëllimet tanimë të skicuara:

· Sigurimi i përkrahjes logjistike për OJQ-të dhe iniciativat qytetare (qasje në internet, hapësirë, pajisje, bibliotekë për huazim të literaturës, telefon, fotokopjues, etj.)
· Organizimi i trajnimeve për rrjetëzim dhe partneritet për VL-në dhe OJQ-të
· Organizimi i trajnimeve për aplikim për fondet evropiane për OJQ dhe vetëqeverisje lokale
· Funksionimi i klubeve debatore të të rinjve dhe iniciativa lokale të të rinjve
· Shënimi i Ditës së Evropës (tribunë, turnire me futboll të vogël)
· Organizimi i tribunës për “Shfrytëzimin e Fondeve Evropiane nga ana e Komunave”
· Monitorimi i komunave Dibër për shpenzim të buxhetit komunal
· Mbajtja e 4 tribunave për mundësinë e qytetarëve për pjesëmarrje në proceset e vendimsjelljes në nivelin lokal
· Monitorimi i bashkëpunimit multietnik dhe përfaqësimi në institucionet lokale – EU Info Pika
· Organizimi i Punëtorisë “Bashkëpunimi Tejkufitar – Mundësia për Grumbullim të Fondeve Evropiane” 
· Krijimi i rrjetit të OJQ-ve dhe komunave të interesuara nga R. e Maqedonisë dhe R. e Shqipërisë për bashkëpunim tejkufitar, në planin ekonomik, kulturor dhe ekologjik
· Këndi informativ turistik
· Fushata për promovimin e kapaciteteve turistike
· Rregullimi i bregut të Liqenit të Dibrës
· Hapja e sezonit turistik Dibër 2010.

Grupi qëllimor i kësaj shoqate janë: OJQ, Njësitë e vetëqeverisjes lokale të Dibrës, Qendra Zhupa dhe komuna Mavrovë-Rostushë, mediat, bizneset lokale dhe institucionet lokale, të rinj, agjenci turistike.

Vlera e Programit Vjetor të Qendrës për Zhvillim të Qëndrueshëm të Bashkësisë Dibër arrin 2.439.000 MKD, ndërsa mbështetja në kuadër të CIVICA Mobilitas arrin gjithsej 1.207.000 MKD.

Për më tepër informacione rreth Qendrës për Zhvillim të Qëndrueshëm të Bashkësisë Dibër, vizitoni: www.cscd.org.mk
Numrat racionalë

**Numrat racional** janë numra të trajtës *m/n* ku *m* dhe *n* janë numra të plotë dhe *n≠0*.  

## Shiko edhe 
* Numrat irracionalë
Redi Radoja

**Redi Radoja** aktor shqiptar.

Redi Radoja është djali i aktorit të mirënjohur Guljelm Radoja (Artist i Merituar). Roli i tij i parë do të jetë roli i Djalit të peshkatarit në filmin "Asgjë nuk harrohet" në vitin 1985 si dhe roli i Nikut, vellai i Donikes tek filmi "Balada e Kurbinit".
Rigoni

**Rigoni** (Lat. *Origanum Vulgare*) - është një bimë, që bën pjesë në familjen Lamiaceae. Bimë barishtore shumëvjeçare me erë të këndshme, me kërcell të hollë, me gjethe të vogla vezake, me lule të bardha ose ngjyrë trëndafili, që rritet vetvetiu në toka të thata dhe që thahet e përdoret si erëz për gjellë.

Rigoni është një bimë barishtore shumëvjeçare, rritet 20-80 cm i gjatë, me gjethe 1-4 cm të gjata. Lulet e rigonit janë me ngjyrë të purpurtë, 3-4 mm të gjata.

Rigoni ështe bimë aromatike, aroma e të cilit është më e theksuar kur është i thatë se sa kur është i freskët.

be-x-old:Мацярдушка
Rrok Mirdita

**Rrok Kolë Mirdita** (1939 – 2015) ishte klerik katolik shqiptar dhe Arqipeshkëv i Tiranë-Durrësit.

## Jeta 
Lindi më 28 shtator 1939 në Kllezën të Ulqinit, Mali i Zi. Ai u shugurua prift më 2 korrik 1965, dhe më pas shërbeu në famulli shqiptare në Bronx dhe Westchester, në shtetin e Nju Jorkut, SHBA.

Më 25 dhjetor, 1992, ai u emërua Arqipeshkëv i Tiranë-Durrësit dhe u shugurua më 25 prill 1993, nga Papa Gjon Pali II gjatë vizitës në Shqipëri. Rrok Mirdita ndërroi jetë më 7 dhjetor 2015 në Tiranë.

## Veprimtaria 
Me nismën e tij nisi ndërtimi i Katedrales së Shën Palit në Tiranë, gurthemeli i së cilës u vendos në vitin 1993 gjatë vizitës së Papa Gjon Palit II në Shqipëri; katedralja u përurua në janar 2002. Rrok Mirdita është qytetar nderi i qytetit të Tiranas.

## Referime 
## Lidhje të jashtme 
### Foto 
* Kirche-in-not.de
* Acismom.com
* Byzantines.net
Si punova me 3 ministra

**Si punova me tre ministra - rrëfim i vërtetë** Rrëfim / histori me Autore Jonida Azizaj. Shtëpia botuese: Infinity. Viti i botimit 2009. Faqet e librit 190. ISBN 978-99956-785-0-0

Përmbajtja

I. Në vend të parathënies: Femrat, karrigia, krevati

II. Kush jam

III. Fillova punë në ministrinë e Kulturës

IV. Erdhën demokratët

V. Po vjen Pango

VI. Pas pushimit nga puna

VII. Rikthimi në televizion

VIII. Ngjarja e bujshme

IX. Pasojat e një denoncimi

X. Ca fjalë të fundit: "Rruga e vështirë drejt përsosmërisë"

"Si punova me tre ministra - Të pathënat e një ministrie", është rrëfimi i vërtetë i autores vlonjate e cila tregon përvojën e saj katërvjeçare në ministrinë e Kulturës si dhe përplasjet e mëtejshme me kolltukofagët e  kohës sonë.

Një rrëfim i drejtpërdrejtë ku autorja përshkruan përballjet me karakteret e mbrapshta të memurëve të shtetit: hipokrizi, gënjeshtër, lajkatari, pabesi, pandershmëri, tipare të fëlliqura që janë kthyer në virtyte e kritere themelore për të mbajtur një vend pune në administratën e lartë shtetërore.
Jonida Azizaj

**Jonida Azizaj**, u lind në Vlorë në vitin 1978. Qysh prej arsimit tetëvjeçar dhe atij të mesëm spikatën prirjet e saj lidhur me artin e të shkruarit, pasion i cili e nxiti të zgjidhte studimet në fakultetin Gjuhë Letërsi. Vitet pas shkollës autorja i kaloi mes eksperiencave të ndryshme duke u ndarë mes televizionit, administratës shtetërore e redaktimit letrar.

## Botime 
*Si punova me tre ministra - rrëfim i vërtetëViti i botimit, korrik 2009.

Dy djalë për librin

“Si punova me tre ministra – Të pathënat e një ministrie”, është rrëfimi i vërtetë i autores vlonjate e cila tregon përvojën e saj katërvjeçare në ministrinë e Kulturës si dhe përplasjet e mëtejshme me kolltukofagët e  kohës sonë. 
Një rrëfim i drejtpërdrejtë ku autorja përshkruan përballjet me karakteret e mbrapshta të memurëve të shtetit: hipokrizi, gënjeshtër, lajkatari, pabesi, pandershmëri, tipare të fëlliqura që janë kthyer në virtyte e kritere themelore për të mbajtur një vend pune në administratën e lartë shtetërore.

Shkrime te tjera nga kjo autore. burimi:

Autore e rubrikes "Zera femerore", Gazeta Shqip.
Disa nga titujt
 "Kur grushtojnë femrat" 2010-12-20
    "Një rreze shprese mes mbizotërimit mashkullor"  2011-01-21   
"Birth or not?” Të abortojmë apo jo?" 2010-11-30 
"Qirinj që shuajnë jetë" 2010-11-17
## Referime
Pafajësi nëne

**Pafajësi nëne**  Roman me Autore Bukurije Bushati. Shqipëroi: Shtëpia botuese: Camaj - Pipa. Viti i botimit 2010. Faqe 410.
ISBN 978-99943-34-88-9
Patatja e skuqur

parapamje|240px|Patate të skuqura
**Patate të skuqura** janë patate të prerë në shkopinj dhe më pas të skuqura thellë. Ato shërbehen të nxehta, të buta ose të freskëta, dhe në përgjithësi hahen si pjesë e drekës ose darkës ose vetvetiu si rostiçeri, dhe ato zakonisht paraqiten në menutë e restoranteve diner, ushqimeve të shpejta, pijetore dhe bare. Zakonisht ato janë të kripura dhe, në varësi të vendit, mund të shërbehen me ketchup, uthull, majonezë, salcë domatesh ose specialitete të tjera lokale.
Bukurije Bushati

**Bukurije Bushati** ka lindur më 18.04.1956 në Durrës. Në vitet 1972-1975 ka mbaruar shkollën e mesme në gjimnazin "Gjergj Kastrioti". Në vitet 1986-1990 mbaroi Universitetin Shtetëror Dega Juridik me korrespondencë. Në 1993 është larguar në Itali dhe më pas në Gjermani, ku jeton edhe sot me familjen.

## Botime 
* Pafajësi nëne
KF Hajvalia 1947

Klubi fotbollistik KF Hajvalia-1947 është klub nga Hajvalia komuna e Prishtines.

[thumb|240px|**KF Hajvalia 1947** -   ** [Hajvalia **]]
Dhurata Lazo Bejleri

**Dhurata Lazo Bejleri** është një ndër artistet më të njohura shqiptare, që aktivitetin e saj e zhvillon prej vitesh jashtë vendit.
E lindur në Gjirokastër, ka studiuar piano që në moshën 6 vjeçare. Pasi mbaroi Akademinë e Arteve në Shqipëri u përsos si profesioniste në shkollat më të mira të Europës, duke u bërë një nga interpretueset soliste më virtuoze të Shopenit me një repertorë të gjerë që përfshin kompozitorët shqiptarë e të huaj, nga Harapi e Zadeja, dhe deri te majat e muzikës botërore si Bah, Bethoven, Hajden, Shopen, List, Grig, Ravel, Debysi, Brams, Rahmaninov, Shuman, Shubert, Skriabin, etj. Prej 20 vjetësh jeton me familjen në Europë. Një pjesë të madhe të viteve e kaloi në Itali dhe aktualisht jeton në Gjermani.
Enver Jaup Jaupi

**Enver Jaup Jaupi** ka lindur , më 12 prill 1947, në Allkomemaj të Tepelenës në një familje me tradita atdhetare. Ka punuar 43 vjet mësues në fshatrat Allkomemaj, Krahës, Hormovë dhe Kodër të rrethit të Tepelenës. Është krijues i këngëve polifonike të grupit të qytetit të Tepelenës,të zonës së Krahësit dhe të Rrëzës së Tepelenës.Enver Jaupi ka qenë drejtues i grupit polifonik të qytetit  Tepelenë gjatë periudhës 2003–2008. Grupi polifonik i qyteti Tepelenë  nën drejtimin e Enver Jaupi në vitin 2004 për herë të parë ka marrë   pjesë ne festivalin folklorik ndërkombëtarë të Gjirokastrës, me këngën " Sa hapën yjet saban" me tekst të Maliq Lilës. Gjithashtu grupi polifonik i qytetit po në muajin Nëntor 2004 morri pjesë për herë te parë në Festivalin Iso Polifonia ne Vlorë, me këngën "Linde trima për flamur" teksti Enver Jaupi.  Është anëtar i shoqatës "Pegasi" të Gjirokastrës, i shoqatës Atdhetare-Kulturore-Shkencore Mbarëkombëtare "Ali Pashë Tepelena" dhe Anëtar Nderi i shoqatës "Labëria".

## Burimi i të dhënave 
* "Miftar Ramadan Fana, 75 vjet me dorë në tasto e kufje në vesh" libër me Autor Dr.Zihni Haskaj.
Harta Gjeologjike

## Harta Gjeologjike
thumb|200px|**Harta Gjeologjike e Shqipërise**, shk. 1:200 000, *viti 2002*
Kjo harte paraqet ne nje shkalle te caktuar ndertimin gjeologjik te nje pjese te cfaredoshme te Tokes. Ndarja e hartave gjeologjike behet ne baze te shkalles, shume te vogel (me te vogla se 1:1000000), te vogel (mes 1:1000000 dhe 1:500000) te mesme (1:200000 deri 1:100000) dhe te medha ose te detajuara (nga 1:50000 e me lart)

(U bazua ne Fjalor i Gjeologjise, Shkupi D., faqe 188)

## Shih edhe
* Gjeologjia
* Shërbimi gjeologjik shqiptar
* Fjalor i Gjeologjise
Harta Gjeologjike Shqipërisë 2002

## Harta Gjeologjike Shqipërisë 2002
Shkalla 1:200 000
Botim i Sherbimit gjeologjik shqiptar

thumb|200px|**Harta Gjeologjike e Shqipërise**, shk. 1:200 000, *viti 2002* Veriu

## Shih edhe
*Harta Gjeologjike
*Shërbimi gjeologjik shqiptar
Qarku Alba

**Alba** është një nga 41 qarqet (judete) e Rumanisë, në Transilvani. Ka një popullsi prej 382,747 banorësh dhe sipërfaqe të përgjithshme 6,242&nbsp;km2. Kryeqendra e qarkut është qyteti Alba Iulia.

## Demografia 
Në vitin 2002, qarku kishte një popullsi prej 382.747 banorësh dhe dendësia e popullsisë ishte 61/km².
* Rumunë - 90,4% 
* Hungarezë - 5,4%
* Romë - 3,7%
* Gjermanë - më pak se 0,3%

|}

## Ekonomia 
Industritë mbizotëruese në qark janë:
* Industria ushqimore.
* Industria tekstile.
* Industria e drurit.
* Komponentë mekanikë.
* Industria e letrës dhe materialeve te paketimit
* Industria kimike.

Minerale të nxjerra në qarkun Alba janë metalet (ar, argjend, bakër), kripë dhe materiale të ndërtimit: mermer, granit, etj.

## Ndarja administrative 

Qarku përbëhet nga 4 bashki, 7 qytete dhe 67 komuna.

### Bashki 
* Alba Iulia
* Aiud
* Blaj
* Sebeş

### Qytete 
* Abrud
* Baia de Arieş
* Câmpeni
* Cugir
* Ocna Mureş
* Teiuş
* Zlatna

### Komuna 
* Albac
* Almaşu Mare
* Arieşeni
* Avram Iancu
* Berghin
* Bistra
* Blandiana
* Bucerdea Grânoasă
* Bucium
* Câlnic
* Cenade
* Cergău
* Ceru-Băcăinţi
* Cetatea de Baltă

* Ciugud
* Ciuruleasa
* Crăciunelu de Jos
* Cricău
* Cut
* Daia Română
* Doştat
* Fărău
* Galda de Jos
* Gârbova
* Gârda de Sus
* Hopârta
* Horea
* Ighiu

* Întregalde
* Jidvei
* Livezile
* Lopadea Nouă
* Lunca Mureşului
* Lupşa
* Meteş
* Mihalţ
* Mirăslău
* Mogoş
* Noşlac
* Ocoliş
* Ohaba

* Pianu
* Poiana Vadului
* Ponor
* Poşaga
* Rădeşti
* Râmeţ
* Rimetea
* Roşia de Secaş
* Roşia Montană
* Sălciua
* Săliştea
* Săsciori
* Sâncel

* Sântimbru
* Scărişoara
* Sohodol
* Stremţ
* Şibot
* Şona
* Şpring
* Şugag
* Unirea
* Vadu Moţilor
* Valea Lungă
* Vidra
* Vinţu de Jos

## Referime
Sadik Murraj

**Sadik Murraj** ka lindur në qershor të vitit 1943 në fshatin Mërtinj të krahinës së Dëshnicës në rrethin e Përmetit. Rrjedh nga një familje me tradita atdhetare. Mbasi kreu shkollën e mesme petakogjike vazhdoi shkollën e lartë ushtarake të aviacionit në Vlorë, të cilën e përfundoi me rezultate shumë të mira. Sadiku ka dhënë ndihmesë të çmuar për një kohë të gjatë si gazetar në organet e shtypit ushtarak "10 korriku", "Për Mbrojtjen e Atdheut" dhe "Luftëtari". Vitet e fundit, Sadiku është gazetar në "Kushtrim brezash" dhe kryeredaktor i gazetës "Përmeti". Përveç publicistikës është marrë edhe me krijimtari letrare. Ka botuar disa libra me tregime. Është redaktor i shumë librave artistikë, studimorë dhe monografi për persona dhe ngjarje të ndryshme. Midis tyre po përmendim se është bashkëautorë i monografisë "Qemal Hoxha bir i shquar i Mezhgoranit". Është një nga themeluesit e Shoqatës Atdhetare - Kulturore "Përmeti" dhe jep ndihmesë të çmuar në veprimtaritë që zhvillon kjo shoqatë. Gjithashtu është veprimtar i "Organizatës së Veteranëve të LANÇ-it", i "Shoqatës së Dëshmorëve të Atdheut", i Shoqatës Atdhetare Kulturore "Dëshnica", dhe i Shoqatës Atdhetare-Kulturore-Shkencore Mbarëkombëtare "Ali Pashë Tepelena".

## Burimi i të dhënave
* "Ali Rakip Manaj - vullneti që lartëson njeriun" libër me Autorë: Dr. Zihni Haskaj - historian, Bektash Zite - publicist.
Fausto Coppi

**Angelo Fausto Coppi** ishte një çiklist profesionist italian, nga viti 1939 deri me 1959. Fitoi 5 herë Xhiron e Italisë (1940, 1947, 1949, 1952 e 1953) , 2 herë Turin e Francës (1949 e 1952), 5 herë Xhiron e Lombardisë (1946, 1947, 1948, 1949 e 1954), 3 herë në Milano-Sanremo (1946, 1948 e 1949),dhe një herë në Parigi-Roubaix dhe Freccia Vallone në 1950. Kampion bote në vitin 1953. Ishte dhe mbajtës i rekordit të shpejtësisë së arritur nga viti 1942 deri në 1956 (46,798 km/ore)

 Tabela e rekordit
    * 1 km: 1'17"              * 10 km: 13'02"                   * 30 km: 39'14"
    * 2 km: 2'36"              * 15 km: 19'35"                   * 35 km: 45'47"
    * 3 km: 3'53"              * 20 km: 26'08"                   * 20 km: 26'08"
    * 4 km: 5'12"              * 30 minuta: 22,946 km            * 45 km: 58'5"
    * 5 km: 6'30"              * 25 km: 32'41"                   * 1 orë: 45,871 km 

Si pasojë e etheve dhe temperaturës së lartë, Fausto Coppi vdiq me 2 janar të vitit 1960 në Gjenova.
Jacques Anquetil

**Jacques Anquetil** lindur me 8 janar 1934 ka qënë nje çiklist francez, dhe një nga 5 çiklistët fitues te Kurorës Treshe.(Tour de France, Giro d'Italia, Vuelta a España). Konsiderohet si një ndër çiklistët më të mëdhenj të historisë si profesionist, nga 1954-1969 ai rregjistroi 205 fitore.

Pjesëmarrja në Turet e mëdha

   * Giro d'Italia            * Tour de France                   * Vuelta a España

    1959: 2º                  1957: fitues                      1962: u tërhoq (17ª tappa)
    1960: fitues              1958: nuk u n is (23ª tappa)      1963: fitues
    1961: 2º                  1959: 3º
    1964: fitues              1961: fitues
    1966: 3º                  1962: fitues
    1967: 3º                  1963: fitues
                              1964: fitues
	
Pasi mbaroi karrierën si çiklist, u emërua komisar teknik i kombëtares franceze për çiklizmin. Vdiq nga kanceri në vitin 1987.
Eddy Merckx

**Edouard Louis Joseph Merckx**, i quajtur Eddy (Meensel-Kiezegem, 17 qershor 1945), është një çiklist belg. Profesionist që nga 1965 deri në 1978. 
Ne karrierën e tij arriti të fitonte 5 Ture të Francës, 5 Xhiro të Italisë, 1 Vuelta të Spanjës, 3 kampionate bote dhe 19 klasike.

Gjithsej në karrierën e tij ka fituar 522 gara, nga të cilat 426 si profesionist, një rekord akoma i pathyer. Mban dhe rekordin e fitimit të garave brenda një viti si profesionist, plot 54 gara ne vitin 1971.
Myrteza Çaushi

thumb|200px

**Myrteza Çaushi** (ose **Zani Çaushi**) ishte kreu i një prej bandave në qytetin e Vlorës, gjatë trazirave të vitit 1997. Gjatë vitit 1997 gjendej i burgosur në shtëpinë e rehabilitimit me sigurim të cilësisë së lartë. Çaushi arriti të arratisej gjatë një revolte që kishte shpërthyer në burg. Ai ishte i dënuar nga drejtësia e Greqisë me 101 vjet burg për vrasje, por duket se arratisja nga burgu i Larisës ne Greqi  nuk e shpëtoi, pasi sot vuan dënimin me burgim të përjetshëm, në burgun e Drenovës. Ai mbështeti Partinë Socialiste dhe u bë krah i djathtë i Komitetit të Shpëtimit të Vlorës. Çaushi u deklarua kundërshtar i Sali Berishës. Ai dhe banda e tij akuzohen për krime monstruoze.

## Shih edhe
*Banda e Çoles

## Burime të thëna
Cubi i Kukurrecit

**Cubi i Kukurrecit** është shfaqje teatrale e luajtur në Teatrin Kombëtar në Prishtinë.

Autor i shfaqjes teatrale *Cubi i Kukurrecit* është Rushit Ramabaja ndërsa regjisore e saj Ilirjana Arifi e ndihmuar nga Virusi. Kostumet për shfaqje i ka përgaditur Samka Feri ndërsa kopozimin e muzikës e ka bërë Trimor Dhomi. Përgjegjës për skenografin ishte Krste S. Dzidrovi. Në rolet kryesore paraqiten Bislim Muqaj , Shpëtim Kastrati ,Florentina Ademi, Ismet Azemi, Muhamet Arifi, Hysnije Muqaj , Veton Osmani , Artan Geca, Basri Lushtaku,Ramandan Mala, Milot Hashimi.
## Lidhje të jashtme 
* Video pllakata në youtube
Qyteti pa lumë

:*Ky artikull bën fjalë për një serial kosovar qe transmetohet ne RTK.*

**Qyteti pa lumë** është serial filmik i metrazhit të mesem artistik i realizuar nga regjisori Idea Production.

## Përmbajtja 
Ngjarja Filmike rrëfen për qytetin e Prishtines me subjekt realitetin e kryeqytetit me te mirat dhe te keqijat e tij 

Beni dhe Fisi, dy studentë të ardhur në Prishtinë, takojne aksidentalishte Nikun që i shpije drejte ngjarjeve të quditshme familjare dhe urbane. Ata në rrugen e tyre drejt realizimit të ëndrrave perjetojne momente sa intersante po aq edhe të frikshme dhe befasuese duke ra preh e fatumit enigmatik që Qyteti pa lumë sjell

Në film Luajnë aktorët e mirënjohur Kosovar si; Xhevat Qorraj, Avni Abazi, Fatime Sefaj, Florentina Ademi, Ylber Mehmeti, Mevlyd Osmani, Shpetim Kastrati, Adem Muij, Igballe Qena etj. 

## Lidhje të jashtme
Teatri Kombëtar

**Teatri Kombëtar** është titull i cili ju jepet teatrove lokale profesionale që janë ngritur në nivel kombëtarë.

Për shkakë të ndikimeve të ndryshme politike dhe të politikës ditore kuptimi i titullit shpeshë është ngatërruar. Zakonisht në të kalurën me këtë titull janë emërtuar teatrot nga ana e shtetit. Për dallim nga titulli *Teatri shtetrorë* përkatësisht *Teatri nacional* të cilët janë zakonisht pronë e shtetit përkatës, teatrot kombtare po ashtu janë pronë shtetrore mirëpo veprimtaria e tyre nuk është e kufizuar brenda kufinjëve të interesave shtetrore. Kështu në historin e teatrit tek ne shqiptarët hasim në titullime të ndryshme të teatrove të kryeqyteteve. Përderisa teatri i qytetit në Prishtinë u themelua si *teatër popullor rajonal* , në anën tjetër në Tiranë, teatri i qytetit u ngrit në *teatër profesionist të shtetit*. Si do që të jetë, artikullimi i qartë ende nuk është bërë, por një gjë dihet që këto teatro kanë një llojë statuti më të ngritur se teatrot e qyteteve apo teatrot e hapur rishtazi nga shoqëri artistësh të cilat kanë paraqitur jo vetëm kërkesa por edhe vlera dhe veti që e meritojnë këtë titull. Tekë teatrot që mbajnë titullin kombëtar zakonisht financuesi i tyre mund të jetë edhe jashtë shtetit përkatës dhe duhet të përmbushen disa parakushte teknike.

Deri më tani, në trojet shqiptare janë të njohura dy teatro më këtë titull, Teatri Kombëtar në Prishtinë, dhe Teatri Kombëtarë në Tiranë. Sipas njohësve të rrjedhave duket që janë duke u bërë përpjekje për këtë titull edhe nga teatro në Maqedoni, saktësisht Teatri në Shkup dhe ai në Tetovë. 
## Burimi i të dhënave
## Shiko dhe këtë
* Teatri i Kosovës
* Teatri Kombëtar në Shqipëri
Teatri Oda

**Teatri Oda** është një teatër privat në Prishtinë.

Në vitin 2002, me një nismë të ndërmarrë nga një shoqëri e aktivistëve të artit të përbërë nga Lirak Çelaj dhe Florent Mehmeti në Prishtinë u themelua teatri i cili u vendos të quhej "ODA". Kjo ishte përgjigja e tyre ndaj kërkesave që qarkullonin në qytet nga artëdashësit. Një vitë më vonë, më 1 mars 2003, nisma u konkretizua dhe në skenën u shfaqë "Monologët e Vaginës". Objekti i  teatrit u promovuar më 5 janar 2004.

Nevoja e sigurimit të ekzistencës dhe vetë qenia në treg bëri që drejtuesit e objektit njëherë edhe të teatrit të zgjedhin rrugën pakësa jashtë atyre të zakonshme. Ata filluan që objektin e tyre ta lëshojnë edhe për shfaqje nga kompani tjera teatrale. Kështu, që nga ajo kohë teatri ODA përpos produksionit të vet, ka pasur në skenën e saj edhe trupa mysafire jo vetëm nga Kosova por edhe nga Shqipëria, Maqedonia dhe rajoni i Ballkanit në përgjithësi, si dhe nga Evropa dhe SHBA. Ky bashkëpunim i teatrit ODA solli me vete edhe anëtarësimin në rrjetit më të madh të teatrove në Evropë i quajtur Informal European Theatre Meeting – IETM dhe anëtare e rrjetit Ballkan Express (rrjet i teatrove të rajonit të Ballkanit).

Me kalimin e kohës objekti i teatrit filloj të përdorej edhe për zhvillime të tjera kulturore jashtë hapësirës së thjeshtë të shfaqjeve teatrale dhe kështu të shndërrohet në një shtëpi kulture. Tani në objektet e teatrit mbahen edhe ngjarje promovuese kulturore, koncerte por nuk mungojnë edhe xhirime filmike të emisioneve, serialeve artistike apo videoklipave. Hapësira kulturore që mbulonë kjo shtëpi kulturore përfshinë edhe artin figurativ, rezultatet e të cilit shfaqen në galerinë e saj.

## Lidhje të jashtme
* Teatri Oda
Flucloxacillin

{{drugbox | verifiedrevid = 407491880
|
| image = Flucloxacillin.svg
| image2 = Flucloxacillin-from-xtal-1980-3D-balls.png
| IUPAC_name = (2*S*,5*R*,6*R*)-6-({[3-(2-chloro-6-fluorophenyl)-5-methylisoxazole-4-yl]carbonyl}amino)-3,3-dimethyl-7-oxo-4-thia-1-azabicyclo[3.2.0]heptane-2-carboxylic acid
| CASNo_Ref = 
| UNII_Ref = 
| UNII = 43B2M34G2V
| InChI = 1/C19H17ClFN3O5S/c1-7-10(12(23-29-7)11-8(20)5-4-6-9(11)21)15(25)22-13-16(26)24-14(18(27)28)19(2,3)30-17(13)24/h4-6,13-14,17H,1-3H3,(H,22,25)(H,27,28)/t13-,14+,17-/m1/s1
| InChIKey = UIOFUWFRIANQPC-JKIFEVAIBS
| ChEMBL_Ref = 
| ChEMBL = 222645
| StdInChI_Ref = 
| StdInChI = 1S/C19H17ClFN3O5S/c1-7-10(12(23-29-7)11-8(20)5-4-6-9(11)21)15(25)22-13-16(26)24-14(18(27)28)19(2,3)30-17(13)24/h4-6,13-14,17H,1-3H3,(H,22,25)(H,27,28)/t13-,14+,17-/m1/s1
| StdInChIKey_Ref = 
| StdInChIKey = UIOFUWFRIANQPC-JKIFEVAISA-N
| CAS_number = 5250-39-5
| ChemSpiderID_Ref = 
| ChemSpiderID = 20037
| ATC_prefix = J01
| ATC_suffix = CF05
| ATC_supplemental = 
| PubChem = 21319
| DrugBank = APRD00609
| KEGG_Ref = 
| KEGG = D04196
| smiles = O=C(O)[C@@H]3N4C(=O)[C@@H](NC(=O)c2c(onc2c1c(F)cccc1Cl)C)[C@H]4SC3(C)C
| C = 19 | H = 17 | Cl = 1 | F = 1 | N = 3 | O = 5 | S = 1
| molecular_weight = 453.87 g/mol
| bioavailability = 50–70%
| metabolism = Hepatic
| elimination_half-life = 0.75–1 hour
| excretion = Renal
| pregnancy_AU = B1
| pregnancy_US = 
| legal_AU = S4
| legal_UK = POM
| legal_US = 
| routes_of_administration = Oral, IM, IV, intrapleural, intraarticular
}}
**Flucloxacillin** ose **floxacillin** është një antibiotik kundër baktereve Gram-pozitive.
Lista e anëtarëve të Kuvendit të Shqipërisë

**Lista e anëtarëve të Kuvendit të Shqipërisë** është lista e anëtarëve të Kuvendit të Shqipërisë në bazë të rezultatit të zgjedhjeve kuvendore shqiptare.

## Palët
Deputetët janë të renditur sipas qarkut nga ku janë zgjedhur:

### Qarku i Beratit
### Qarku i Dibrës 
### Qarku i Durrësit
1)Fiton mandatin e deputetit më datë 29 mars 2011, për arësye të dorëheqjes së deputetit Ferdinand Xhaferri i cili kandidoi për kryetar Bashkie Durrës.

2)Fiton mandatin e deputetit pas dorëheqjes së deputetes Rudina Seseri.

### Qarku i Elbasanit 
3)Fiton mandatin e deputetit më datë 29 mars 2011, për arësye të dorëheqjes së deputetit Lulzim Basha i cili kandidoi për kryetar Bashkie Tiranë.

### Qarku i Fierit 
4)Fiton mandatin e deputetit më datë 15 nëntor 2011, për arësye të dorëheqjes së deputetes Ermelinda Meksi e cila u zgjodh anëtare e Këshillit Mbikqyrës të Bankës së Shqipërisë.

5)Fiton mandatin e deputetit më datë 29 mars 2011 për arsye të dorëheqjes së deputetit Fatos Tushe i cili kandidoi për kryetar Bashkie Lushnje.

### Qarku i Gjirokastrës 
### Qarku i Korçës 
### Qarku i Kukësit 
### Qarku i Lezhës 
### Qarku i Shkodrës 
### Qarku i Tiranës 
### Qarku i Vlorës 
## Anëtarë të zëvendësuar 
* Të PD-së:
:Lulzim Basha u dorhequr per Tirana.
:Ferdinand Xhaferraj u dorhequr per Durrës.
:Adrian Kollozi u dorhequr per Vlorë.
::Keto jane zhevensuar nga Kosta Barka, Ndriçim Babasi dhe Aurel Bylykbashi.
* Të PS-së:
:Gjok Jaku u dorhequr per Lezha.
:Fatos Tushe u dorhequr per Lushnje.
::Keto jane zhevesuar nga Ndrec Deda dhe Arjon Muçaj.

## Referime
Ujëvara (revistë)

**Ujëvara** është revist letrare e cila botohet në Gjilan. Botuesi dhe redaktori i saj është Heset Zymberi.  Revista “Ujëvara” është e përdymuajshme.
Begzad Baliu

**Begzad Baliu** u lind më 20. 11. 1966 në katundin Makresh i Poshtëm, komuna e Gjilanit. Pesë vjetët e para të shkollimit i kreu në shkollën fillore «Skënderbeu» në Makresh të Poshtëm, ndërsa tri të fundit në shkollën fillore «Liria» në Marec, komuna e Prishtinës. Shkollën e mesme, drejtimi: Bashkëpunëtor Teknik i Matematikës, e mbaroi në Gjimnazin «Zenel Hajdini» në Gjilan.
Fakultetin e Filologjisë - Dega e Gjuhës dhe e Letërsisë Shqipe e kreu në Universitetin e Prishtinës. Po këtu, në Degën e Gjuhës, mbaroi edhe studimet pasuniversitare. Nga viti 1996 punon në Institutin Albanologjik të Prishtinës, Dega e Gjuhësisë - Sektori i Onomastikës. Po në këtë institucion ka mbrojtur tezën e magjistraturës (2000) dhe tezën e doktoratës (2003). Nga viti 2004 është ligjërues në Universitetin e Prishtinës, Fakulteti i Edukimit, dhe ka thirrjen: Prof. ass. dr.
Ka qenë kryeredaktor i revistës për art, shkencë dhe kulturë «Shenjëzat»(1998-2000) dhe drejtues i po të njëjtës shtëpi botuese; gjithashtu, edhe redaktor i kulturës në të përjavshmen «Pasqyra» (Prishtinë).
Në vitin 1994 ka themeluar Qerthullin e të Rinjve të Onomastikës «Eqrem Çabej» në kuadër të Shoqatës së të rinjve «Pjetër Bogdani» të Prishtinës.
Nga viti 2001 është drejtor i shtëpisë botuese «Era» dhe i OJQ-ës «Qendra e Ndërlidhjes Arsimore dhe Shkencore» në Prishtinë.
Është nënkryetar i Institutit Alb-Shkenca (Prishtinë) dhe udhëheqës i Seksionit të Albanologjisë në nivel ndërkombëtar.
Prej vitit 1992 ka qenë pjesëmarrës, bashkorganizator, organizator dhe drejtues i disa aktiviteteve kulturore, letrare dhe shkencore në Prishtinë, Tiranë, Tetovë, Shkodër, Turun etj.
Deri më tash është paraqitur në shtypin ditor dhe shkencor më me shumë se 200 artikuj nga fusha e kulturës, e gjuhësisë, e letërsisë, e folklorit dhe e historisë.

Vepra të autorit

Gustav Majer dhe albanologjia, Prishtinë, 2000; Tiranë, 2001.

Gjendja e toponimisë shqiptare në Ballkan, Prishtinë, 2004.

Vepra bibliografike e Profesor Jup Kastratit (monografi) Prishtinë, 2005.

Demitizimi dhe standardizimi i onomastikës së Kosovës, Tiranë, 2006.

Regjistri i standardizuar i emërvendeve të Kosovës, (bashk.), Prishtinë, 2005.

Çështje të studimit të onomastikës në veprën e Eqrem Çabejt (teza e magj.), 2000, Prishtinë.

Onomastika e Gallapit (teza e diser.), 2004.

Çabej 1: (Bibliografi e studimit të veprës së Çabejt në Kosovë) Prishtinë, 2006.

Mbi autorësinë e bibliografisë së Skënderbeut, Prishtinë, 2005.

Profesor Jup Kastrati për Kosovën, (bashk.) Prishtinë, 2004.

Gjaku i lirisë (1981-1995), I-IV, (bashk.), Prishtinë, 1996-2000.

Kafeneja ballkanike, (dramë), Prishtinë, 1996; Shkodër, 2000; Prishtinë, 2005.

Grua e dashuruar, (poezi) Prishtinë, 1996.

Flamuri vjen nga Kosova, (dramë) Prishtinë, 1994.

Koncepte gjuhësore, Prishtinë, 2007.

Refernca albanologjike, Prishtinë, 2007

Toponimi dhe identitet, Prishtinë, 2007
Miss Universe

thumb|400px|Harta e cila thekson fituesit e Miss Universe vendit
Miss Universe është më e rëndësishme ndërkombëtare të konkursit bukurise femerore, mbajtur çdo vit dhe sponsorizuar nga Organizata Miss Universe, zotëruara nga biznesmeni Donald Trump. Kjo është një nga ngjarjet më të shikuara në botë me një audiencë ndërkombëtare prej rreth 600 milion shikues.

Ajo u krijua në 1952 nga kompania e veshjeve Pacific Mills Kaliforni dhe u bë një ngjarje me vite të Kayser-Roth Corporation dhe Gjirit dhe perëndimore Industries deri sa u ble në vitin 1996 nga Donald Trump.

### Miss Shqipëria në Miss Universe 
:&nbsp;&nbsp;&nbsp;&nbsp;&nbsp; Semifinalist

### Dhjetë e fundit Fitues 
* Amelia Vega nga Republika Dominikane
* Jennifer Hawkins nga Australia
* Natalie Glebova nga Kanada
* Zuleyka Rivera nga Portoriko
* Riyo Mori nga Japonia
* Dayana Mendoza nga Venezuela
* Stefanía Fernandez nga Venezuela
* Ximena Navarrete nga Meksika
* Leila Lopes nga Angola
* Olivia Culpo nga USA

## Shiko dhe Këtu 
* Miss Grand International
* Miss World
* Miss Kosova
* Miss Albania
## Burimi
## Lidhje të jashtme
* Site zyrtar  Miss Universe
Gjendja e toponimisë shqiptare në Ballkan

**Gjendja e toponimisë shqiptare në Ballkan** libër me Autor Begzad Baliu. Botuar në Prishtinë, 2004.
Banda e Altin Dardhës

**Banda e Altin Dardhës** ishte një grup kriminal që u bë e njohur në qytetin e Beratit gjatë vitit 1997, kur në Berat sundonte anarkia. Anëtarët e bandës akuzohen për krijim të grupit kriminal, mbajtje të mjeteve luftarake, vrasje, pengmarrje dhe gjobëvënie.

## Krimet 
Kjo bandë kreu krime nga më të tmerrshmet. Altin Dardha ne vitin 1997, ishte nje prej personazheve me te frikshem te krimit në Berat. A. Dardha u vendos në qender te konfliktit qe shkaktoi me shume se 300 te vrare ne Berat gjate vitit 1997 jo vetem si pjese e krimit, por edhe sepse ai per shkak se ne vitin 1993 mori pjese ne vrasjen e vellait te Burhan Tomorit, banor i lagjes "Vakef" dhe ne 6 korrik 1997 organizoi vrasjen brutale dhe masakrimin deri ne ndarjen ne copa copa te vellait te madh Shefqet Tomori, ngjarje e cila degjeneroi ne shpalljen e luftes mes Altin Dardhes dhe Burhan Tomorit.Gjate vitit 1997 konflikti mes te dyve ndau Beratin ne dy pjese, sidomos pasi djemt e lagjes "Vakef" te te nofkuar tashme si banda e Burhan Tomorit qelluan dhe vrane Shkelqim Dardhen, te atin e Altinit, qe punonte si kambist ne vendin e quajtur "Axhensia" prane lokalit te Beshir Tomorit , djalit te xhaxhait te Burhan Tomorit i cili ishte shok i vjeter me Shkelqimin dhe qe te dy nuk kishin lidhje me asnje nga ngjarjet e zhvilluara mes Burhanit dhe Altinit. Altin Dardha dhe banda e tij akuzohen te kene kryer shumicen e vrasjeve te vitit 1997 ne Berat dhe rrethinat e tij. Vetë Altini, sipas nje shifre te deklaruar nga ai vete, besohet se ka vrare rreth 60 njerez.

## Referime 
## Lidhje të jashtme
*Revista KLAN: ("Vrasja e fundit e Altin Dardhes", autor Ferdinand Dervishi, date 10 dhjetor 2000)
*Gazeta Albania: Ekzekutohet vellai i Dritan Zhukes, vrasesit te bandes se Altin Dardhes 
*Gazeta Shekulli: Denohet me 25 vite burg ushtari i Altin Dardhes 
*Koha Jonë: Apeli, burg perjete Kastriot Jaupajt 
*Koha Jonë: Ritregohen krimet e Altin Dardhes 
*Top Channel: Kapet "kasapi" i bandes se Altin Dardhes 
*Gazeta Korrieri Vrasesit me pagese
Grëmshi

'''''' është një fshat në Rrethin e Skraparit në Shqipëri.

## Gjeografia 
Grëmshi ndodhet në juglindje të Shqipërisë dhe më saktësisht në zonën e tomorricës të malit Tomor. Në lartësinë 850 metra mbi nivelin e detit Grëmshi është një fshat malor. 

## Demografia 
## Ekonomia 
## Historia 
Deri tani nga burimet e arkivave, ekzistenca e Grëmshit del në dukje mes shekullit të 13-të dhe 14-të. Dikur një qendër e rëndësishme për zonën me përmasa të një qyteze, Grëmshi kishte dyqane dhe faltore për besimtarët e zonës. Vendodhja e Grëmshit bënte të mundur tregtinë me zonat e zhvilluara si Berati dhe Korça meqë ndodhej midis tyre. Herë pas here nga kjo zonë dolën dhe emra të shquar që mbetën në historinë tonë. Ndër ta mund të përmendim Arkitektin Koxha Mimar Kasëmi që rridhte nga fisi i goxhabellinjëve. Vëllezërit Frashëri gjithashtu kanë prejardhjen nga Grëmshi, dhe një nga vullnetarët e luftës së Spanjës siç ishte Mane Nishova (Koxhaj), dhe me siguri edhe persona të tjerë të shquar. 

Ashtu si jeta që ka një fillim dhe mbarim edhe Grëmshi dikur nga një vend i rëndësishëm u shpërbë dhe familjet e fiset që jetonin bashkë u shpërndanë në zona të afërta por edhe larg vendlindjes. Për momentin nuk ka informacion të saktë kur filloi shpërbërja e Grëmshit por mund të themi se në fillimin e revolucionit kundër perandorisë osmane mbas vitit 1820 trazirat kanë qenë të shumta dhe sigurimi për jetesën kanë shtyrë familjet të shpërngulen nga zona. 

## Referime 
## Shih dhe këtë
Lorenc Luka

**Lorenc Karlo Luka** lindi me 1 maj 1958 në Shkodër ishte kryetari i bashkisë Shkodër
Ai është një nga 140 deputetët e Kuvendit të Republikës së Shqipërisë, dalë nga zgjedhjet e 25 qershorit 2017. Ai përfaqëson Partisë Demokratike te Shqiperise, në qarkun e Shkodrës

## Referime dhe shënime